CELEX: 32021D1185
Language: hr
Date: 2021-07-13 00:00:00
Title: Provedbena odluka Komisije (EU) 2021/1185 оd 13. srpnja 2021. o izmjeni Provedbene odluke (EU) 2017/2450 u pogledu nositelja odobrenja i njegova zastupnika u Uniji za stavljanje na tržište proizvoda koji sadržavaju genetski modificiranu soju DAS-44406-6, ili se sastoje ili su proizvedeni od nje (priopćeno pod brojem dokumenta C(2021) 5140) (Vjerodostojan je samo tekst na nizozemskom jeziku) (Tekst značajan za EGP)

19.7.2021   
               
               
                  HR
               
               
                  Službeni list Europske unije
               
               
                  L 257/3
               
            
         PROVEDBENA ODLUKA KOMISIJE (EU) 2021/1185
         оd 13. srpnja 2021.
         o izmjeni Provedbene odluke (EU) 2017/2450 u pogledu nositelja odobrenja i njegova zastupnika u Uniji za stavljanje na tržište proizvoda koji sadržavaju genetski modificiranu soju DAS-44406-6, ili se sastoje ili su proizvedeni od nje
         
            
               (priopćeno pod brojem dokumenta C(2021) 5140)
            
         
         (Vjerodostojan je samo tekst na nizozemskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 9. stavak 2. i članak 21. stavak 2.,
         budući da:
         
                     (1)
                  
                  
                     Društvo Dow AgroSciences Distribution SAS, s poslovnim nastanom u Francuskoj, zastupnik je u Uniji društava Dow AgroSciences LLC i M.S. Technologies LLC, oba s poslovnim nastanom u Sjedinjenim Američkim Državama, u pogledu odobrenja za stavljanje na tržište proizvoda koji sadržavaju genetski modificiranu soju DAS-44406-6, ili se sastoje ili su proizvedeni od nje, dodijeljenog Provedbenom odlukom Komisije (EU) 2017/2450 (2).
                  
               
                     (2)
                  
                  
                     Dopisom od 22. ožujka 2021. društvo Corteva Agriscience LLC, s poslovnim nastanom u Sjedinjenim Američkim Državama, obavijestilo je Komisiju da je društvo Dow AgroSciences LLC 1. siječnja 2021. promijenilo naziv u Corteva Agriscience LLC.
                  
               
                     (3)
                  
                  
                     Dopisom od 22. ožujka 2021. društvo M.S. Technologies LLC obavijestilo je Komisiju da je od 19. ožujka 2021. njegov zastupnik u Uniji u pogledu odobrenja dodijeljenog Provedbenom odlukom (EU) 2017/2450 društvo Corteva Agriscience Belgium BV s poslovnim nastanom u Belgiji.
                  
               
                     (4)
                  
                  
                     Dopisom od 22. ožujka 2021. društvo Corteva Agriscience LLC obavijestilo je Komisiju da je od 22. ožujka 2021. njegov zastupnik u Uniji društvo Corteva Agriscience Belgium BV s poslovnim nastanom u Belgiji.
                  
               
                     (5)
                  
                  
                     Dopisom od 22. ožujka 2021. društvo Corteva Agriscience Belgium BV obavijestilo je Komisiju da je suglasno sa zatraženim izmjenama.
                  
               
                     (6)
                  
                  
                     Zatražene izmjene isključivo su administrativne prirode i stoga ne iziskuju novu procjenu predmetnih proizvoda.
                  
               
                     (7)
                  
                  
                     Provedbenu odluku (EU) 2017/2450 trebalo bi stoga na odgovarajući način izmijeniti.
                  
               
                     (8)
                  
                  
                     Mjere predviđene u ovoj Odluci u skladu su s mišljenjem Odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Izmjene Provedbene odluke (EU) 2017/2450
            Odluka (EU) 2017/2450 mijenja se kako slijedi:
            
                        (1)
                     
                     
                        Članak 7. zamjenjuje se sljedećim:
                        
                           „Članak 7.
                           Nositelji odobrenja
                           Nositelj odobrenja su društva Corteva Agriscience LLC, Sjedinjene Američke Države , i M.S. Technologies LLC, Sjedinjene Američke Države, koje u Uniji zastupa društvo Corteva Agriscience Belgium BV.”
                        
                     
                  
                        (2)
                     
                     
                        Članak 9. zamjenjuje se sljedećim:
                        
                           „Članak 9.
                           Adresati
                           Ova je odluka upućena društvu Corteva Agriscience LLC, 9330 Zionsville Road Indianapolis, Indiana 46268-1054, Sjedinjene Američke Države, i društvu M.S. Technologies LLC, 103 Avenue D West Point, IA 52656, Sjedinjene Američke Države, oba zastupana u Uniji po društvu Corteva Agriscience Belgium BV, Bedrijvenlaan 9, 2800 Mechelen, Belgija.”
                        
                     
                  
                        (3)
                     
                     
                        točka (a) u Prilogu zamjenjuje se sljedećim:
                        
                                    „(a)
                                 
                                 
                                    
                                       Nositelji odobrenja:
                                    
                                    
                                                Naziv
                                             
                                             
                                                :
                                             
                                             
                                                Corteva Agriscience LLC
                                             
                                          
                                                Adresa
                                             
                                             
                                                :
                                             
                                             
                                                9330 Zionsville Road Indianapolis, Indiana 46268-1054, Sjedinjene Američke Države,
                                             
                                          čiji je zastupnik Corteva Agriscience Belgium B.V., Bedrijvenlaan 9, 2800 Mechelen, Belgija;
                                    i
                                    
                                                Naziv
                                             
                                             
                                                :
                                             
                                             
                                                M.S. Technologies LLC
                                             
                                          
                                                Adresa
                                             
                                             
                                                :
                                             
                                             
                                                103 Avenue D West Point, IA 52656, Sjedinjene Američke Države,
                                             
                                          čiji je zastupnik Corteva Agriscience Belgium B.V., Bedrijvenlaan 9, 2800 Mechelen, Belgija.”
                                 
                              
                  
         
            Članak 2.
            Adresati
            Ova je odluka upućena društvu Corteva Agriscience LLC, 9330 Zionsville Road Indianapolis, Indiana 46268-1054, Sjedinjene Američke Države, i društvu M.S. Technologies LLC, 103 Avenue D West Point, IA 52656, Sjedinjene Američke Države, oba zastupana u Uniji po društvu Corteva Agriscience Belgium BV, Bedrijvenlaan 9, 2800 Mechelen, Belgija.
         
         
            Sastavljeno u Bruxellesu 13. srpnja 2021.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 268, 18.10.2003., str. 1.
         
         
            (2)  Provedbena odluka Komisije (EU) 2017/2450 od 21. prosinca 2017. o odobravanju stavljanja na tržište proizvoda koji sadržavaju genetski modificiranu soju DAS-44406-6 ili se sastoje ili su proizvedeni od nje, na temelju Uredbe (EZ) br. 1829/2003 Europskog parlamenta i Vijeća o genetski modificiranoj hrani i hrani za životinje (SL L 346, 28.12.2017., str. 16.).